दिब्रुगर आव सोमोनांथाव जाथाय।  सासे 15 बोसोर बैसो नि गथ आ गुलि गावदों, गावनि मोखाङाव गावनो गावना लादों गुलि खौ, पिस्तल आ बिफा नि मोन, लाईसेन्स थानाय, गाज्रिथार हालोद आव दिब्रुगर नि एएमसि आव लाना थाङो।  दिब्रुगर नि आमलापत्ति नि गार्दकोर्तार आव जादों।  मिथिना मोननाय बादिब्ला बिफा या सासे गिदिर फालांगिरि, गथ आ मा जाहोन नि थाखाय गावनि मोखाङाव नो गावना लाखो बेखौ मिथिनाय जायाखै, पुलिसफोरा जाथायसालि आव थांनानै नायबिजिरनायखौ जागायबाय।
 बिटिआर नि ईएम रन्जित बसुमतारि आ बर हारि नि फारसे साननायखौ खौरांगिरिफोरनि गेजेरजों बुंदों।  चिरां सिनायमोनि हाथियार लानाय सुबुंफोरा थांनाय 29 मार्च आव हर नि 7 बाजि निफ्राय 8 बाजि सिम लाथिख आव गुलि गावनानै गोबां लाख रां लांनाय जाथाय जादोंमोन, जाथायखौ लानानै दुखु मोननाय फोरमायदों।  बेबायदि जानो नाङामोन होनना बुंदों।  जोंनि गेजेराव अशांति लाबोनो नाजानाय गोबां सुबुंफोर दं नामा, बेयाव माबाफोर राजखान्थियारि खैसार दं नामा एबा माबा मोनसे हारि आ जोंनि बर फोरखौ लानानै गेम गेलेदोंनामा बेफोरनि सोमोन्दै सानगासिनो दं होनना बुंदों।  चिरां नि जाथायनि उनाव पुलिसफोरा नायबिजिरनायखौ जागायदोंमोन आरो सासे सुबुंखौ बे दाखाथि नि जाथायनि दाय आव गावथारदों।  पुलिसनि गुलि आव थैनाय सुबुं नि मुं खौ गसाईगाव नि सन्जुला उवारि(26) होनना फोसावनानै होदों।
 भारत नि गाहाय मन्थ्रि नरेन्द्र मोदि खौ बुथारनो नागिरदोंनामा, ईमेईल नि गेजेरजों बुथारनो नागिरनायनि वारनि मोननाय नि उनाव नो नायबिजिरनायखौ जागायो।  दायो एनआईए मुम्बाई ब्रान्स आ नायबिजिरगासिनो दं।  मोदि खौ बुथारनो थाखाय 20 टा स्लिपारसेल थियारि जाना दं आरो बिजों लोगोसे 20 केजि आरदिएक्स बो जमा दं होनना बुङो, वारनिं होनाय सुबुं आ गाग्लोबनायनि प्लेन खौ थियारि खालामना दोनखादों आरो गोबां उदखारि फोरजों सोमोन्दो दं होनना बो बुंदों, बुथारखांनायनि उनाव गावबो थैगोन होनना बुंदों जाहाथे बे जाथायनि सोमोन्दै रावबो जेबो बुजिया होनना बो लिरदों।
 बिमा या नो फिसाज्ला खौ बुथारबाय।  जाथाय आ आसामनि नो, लक्षिमपुर जिला नि बिहपुरिया याव गिथावना बुथारनाय जाथाय जादों, नखराव सोलिबाय थानाय नांलायनाय बुलायनायनि थाखाय नो बुथारनाय जाथाय आ जायो, बिमा सर्मत बानु आ गावनि असे फिसा सहर आलि खौ बुथारदों, बुथारनायखौ रायजोफोरनि सिगाङाव गावनो बुंना लादों।  गोबाव सान निफ्राय नो फिलाज्ला या बिमा खौ अत्यासार खालामबोबाय थादोंमोन, सुक्रबारखालि बो नांलायनाय जादोंमोन, फिसाज्ला या बिमा खौ बुनो होसोदोंमोन, गावनि जिउ खौ बासायनो थाखाय फिसाज्ला नि मेगन आव बाला सारना होदोंमोन आरो बेनि उनाव नो फिसाज्ला खौ औवा आरो हाथुरा जों बुयै बुयै बुथारो।
 गुवाहाति मिउनिसिपाल कर्परेशन नि बिसायखथि नि खालारखौ सोलायबाय, आगोलनि 19 एप्रिलनि सोलाय दायो 22 एप्रिल आव सो जासिगोन, बे दान व नो जागोन बिसायखथि आ, 24 एप्रिल आव साननाय आ जागोन, मखजाथावदि थांनाय 23 मार्च आव गुवाहाति नि बिसायखथि नि खालारखौ बिसायखथि आयोग आ फोसावनानै होदोंमोन, नाथाय दायो खालारखौ सोलायना होफिनबाय।
 बिटिआर आव आरो सासे बर सुबुंखौ गावथारनाय जाथाय।  चिरां नि आमगुरि थाना नि सिंनि भारत भुटान सिमना नि मालिभिटा याव सिनायमोनि हाथियार लानाय सुबुंफोरा थांनाय 29 मार्च आव हर नि 7 बाजि निफ्राय 8 बाजि सिम लाथिख आव गुलि गावनानै गोबां लाख रां लांनाय जाथाय जादोंमोन, बेनि उनाव नो पुलिसफोरा नायबिजिरनायखौ जागायो आरो बे थैनाय सुबुंखौ बे दाखाथि नि जाथायडों सोमोन्दो दं होनना बुंदों।  पुलिसनि गुलि आव थैनाय सुबुं नि मुं खौ गसाईगाव नि सन्जुला उवारि(26) होनना फोसावनानै होदों।  सेरफांगुरि ओनसोल निफ्राय दकाईट नि दोलो नि बे सासे खौ हमो, बिसोर मोनसे दोलो दादोंमोन होनना बो खौरां बिजों नि गेजेरजों मिथिना मोनदों, 15,16 सो सोद्रोमाफोर दं होनना पुलिसफोरनि सिगाङाव बुंना लादों होनना फोरमायो।  बिखौ हमनायनि उनाव धोन आरो सना फोरखौ भारत भुटान सिमना नि उल्तापानि आव दोनखोमादोंमोन होनना बुङो, हर आव दोनखोमानाय धोन सना फोरखौ लायनो पुलिसफोरा बिखौ लांफायो।  सासे सुबुं नि न नि उनथिं दोननायखौ दिन्थिना होयो आरो बेखौ लाबोनायनि सोलो जों धोन जों लोगोसे थानाय पिस्तल खौ लानानै पुलिस खौ गुलि गावदोंमोन होनना बुंदों, बे गुलि आ सासे पुलिस नि बुलेटप्रुफ जेकेट आव जोखोम खालामो, बेयावनो पुलिसफोरा गुलि गावनांगौ जायो, जोखोम जानाय हालोद आव आरएनबि देहाफाहामसालि आव लाना थांदोंमोनब्लाबो थैबाय होनना फोसावो।  पुलिसफोरा 7. 65 एमएम पिस्तल, गर4 गुलि, मोन 4 लांदां कार्तिज, नोगोद 1 लाख रो सना फोर मोनदों होनना बुंदों।
 मैयाफिन बारायबावबाय गेस सिलिन्दार नि बेसेन आ, 250 रां बारायखादों, नाथाय जों बाहायनाय गेस सिलिन्दार आ नङा, कमारसियेल गेस सिलिन्दार नि आ सो बारा जादों, जाय समाव पेत्रल दिजेल नि बेसेन बारा जानाय आ रायजोफोरखौ गोबां खष्ट होदों, बे समाव नो कमारसियेल सिलिन्दारखौ बारायनाय आ आरो गोबां साननो गोनां खालामदों, दानसे नि सिगां सो 105 रां बारा खालामना होदोंमोन।  बेफोरनि अनगायैबो दिनैनिफ्राय टोल टेक्स नि बेसेन खौ बो बारा खालामो, 15 जौखोन्दो बारा खालामनायनि थिरांथा लादोंमोन, बेफोरनि अनगायैबो मुलि फोरनि बेसेनखौबो बारायनायनि थिरांथा लादों, 10. 7 जौखोन्दो बारा खालामदों।  मिरु सोरखार आ गनायथि बो होदों होनना खौरां मोनदों।  टिभि, एसि, फ्रिज नि बेसेन खौ बो बारा खालामदों होनना मिथिना मोनदों, सोरखार आ 30 जौखोन्दो बारा खालामदोंमोन, एलईदि बाल्ब नि बेसेनखौ बो बारा खालामदों, मबाईल सारभिस, मबाईल फन, रुफा नि मुवा बेसाद नि बेसेन आ बारा जादों होनना बो मिथिना मोनदों। 